Diari Oficial de la Generalitat Valenciana


Sumari del DOGV 3642, del 10-12-1999 (1999/10744)

ORDRE de 24 de novembre de 1999, de la Conselleria d'Indústria i Comerç, per la qual es modifica l'Ordre de 7 de setembre de 1999, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/11/24/(1)/dof/vci/html**

### Dades del document

Número de DOGV
:   3642

Data del DOGV
:   10-12-1999

Secció del DOGV
:   I. DISPOSICIONS GENERALS

Número del document
:   1999/10138


Data del document
:   24-11-1999

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * procediment administratiu
    * telemàtica
    * energia elèctrica

ORDRE de 24 de novembre de 1999, de la Conselleria d'Indústria i Comerç, per la qual es modifica l'Ordre de 7 de setembre de 1999, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte. [1999/F10171]
  
Amb data 20 de setembre de 1999 es va publicar en el Diari Oficial de la Generalitat Valenciana, l'Ordre de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte. A través de la mencionada disposició es fa possible la utilització de tècniques telemàtiques per a la gestió d'un procediment que comporta un volum important d'actuacions administratives, a la vegada que una significativa incidència en la vida quotidiana dels ciutadans, a fi d'agilitar al màxim la tramitació i evitar desplaçaments físics innecessaris amb el consegüent estalvi en tots els aspectes. Per a afavorir en major mesura la consecució d'aquests objectius, es considera convenient modificar l'ordre en un aspecte concret com és la forma d'accés dels instal·ladors al sistema Sauce, facilitant l'obtenció dels codis sense exigir la compareixença personal de l'instal·lador en l'oficina pública corresponent, això sense perjudici de les mesures que puguen adoptar-se per a garantir-ne la correcta utilització.
  
Per tot això, fent ús de les atribucions que m'atorga la Llei 5/1983, de 30 de desembre, del Govern Valencià,
  
ORDENE
  
Article primer
  
Es modifica el paràgraf 2 de l'article 9 de l'Ordre de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte, que queda redactat com segueix:
  
2. La sol·licitud de codi la realitzarà el mateix instal·lador mitjançant model normalitzat dirigit al Servei Territorial d'Indústria i Energia corresponent, que l'expedirà i el trametrà al sol·licitant.
  
Article segon
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 24 de novembre de 1999
  
El conseller d'Indústria i Comerç


Còpia Permalink ELI